কৃষি খাতের উন্নয়নে বিগত কয়েক বছরে সরকারের নেয়া নানা প্রকল্পের কথা তুলে ধরে শেখ হাসিনা বলেন, খাদ্যে স্বয়ংসম্পূর্ণ হওয়ার পাশাপাশি বিদেশে রফতানিতেও নজর বাড়াতে হবে। ১৯৯৬ সালে আমরা যখন ক্ষমতায় আসি দেশে ৪০ লাখ মেট্রিক টন খাদ্য ঘাটতি ছিল। ৯৮ সালের বন্যায় দেশের পরিস্থিতি ছিল ভয়াবহ। বিশ্বব্যাংক বলেছিল মানুষ খাবার না পেয়ে মারা যাবে। কিন্তু একটা মানুষও না খেয়ে মারা যায়নি। ৯৮ সালেই ঘাটতি পূরণ করে বাংলাদেশকে খাদ্যে স্বয়ংসম্পূর্ণ করেছিলাম। এখন আমরা ধান উৎপাদনে বিশ্বে চতুর্থ স্থানে।